**วัชระ บัวทอง** ชื่อเล่น **วัช** เกิดวันที่ 20 เมษายน พ.ศ. 2536 ที่จังหวัดสงขลา เป็นนักฟุตบอลชาวไทย ปัจจุบันเล่นให้กับนครปฐม ยูไนเต็ด

ผลงานในระดับสโมสร
-----------------

### ผลงานในระดับเยาวชน

วัชระ บัวทอง เริ่มเล่นฟุตบอลตั้งแต่อายุ 5 ขวบที่โรงเรียนสหศาสตร์ อำเภอหาดใหญ่ จังหวัดสงขลา และในภายหลังได้รับการชักชวนให้แก่โรงเรียนเกาะแต้วพิทยาสรรค์ สงขลา ขณะอยู่ระดับชั้นมัธยมปีที่ 2 โดยเป็นตัวแทนของโรงเรียนตลอดมา จากความสามารถที่โดดเด่น จึงได้รับการทางทามให้มาร่วมทีมกับโรงเรียนอัสสัมชัญเมื่ออยู่ชั้นมัธยมปีที่ 4

จากนั้น เขาได้เข้าแข่งขันฟุตบอลระดับนักเรียนที่กรุงเทพมหานคร เช่น รายการกรมพละถ้วย ก ฟุตบอลกองทัพอากาศ ฟุตบอลจตุรมิตรสามัคคี และรายการอื่นอีกเป็นจำนวนมาก รวมถึงเคยได้รางวัลรองชนะเลิศอันดับ 2 ฟุตบอลนักเรียนไทย 15 ปี ที่จัดขึ้น ณ ประเทศไทย โดยเป็นฝ่ายแพ้ต่อทีมจีนที่ 2-3 ประตู และเคยได้แชมป์ฟุตบอลนักเรียน 18 ปี ที่จัดขึ้น ณ ประเทศเกาหลีใต้ โดยเป็นฝ่ายชนะทีมเกาหลีใต้ที่ 3-1 ประตู ตลอดจนได้เป็นผู้รักษาประตูยอดเยี่ยมของรายการดังกล่าว

ในภายหลัง วัชระ บัวทอง ได้เซ็นสัญญาร่วมกับสโมสรฟุตบอลโอสถสภา เอ็ม–150 สระบุรี ขณะมีอายุได้เพียง 15 ปี

### ผลงานชุดใหญ่

ในวัยหนุ่ม เขาเข้าแข่งขันไทยพรีเมียร์ลีกให้แก่สโมสรฟุตบอลโอสถสภา เอ็ม–150 สระบุรี ใน พ.ศ. 2552 เมื่ออายุได้ 16 ปี และเล่นให้แก่สโมสรดังกล่าวจนถึง พ.ศ. 2554

และหลังจากแสดงผลงานได้อย่างยอดเยี่ยมให้แก่ทีมชาติไทย ยู 19 ปี ในการแข่งขันฟุตบอลชิงแชมป์อาเซียน ที่ประเทศพม่า เขาก็ได้รับการทาบทามจากสโมสรหลายแห่ง โดยเฉพาะอย่างยิ่งจากสโมสรฟุตบอลจังหวัดชัยนาท และสโมสรฟุตบอลจังหวัดสงขลา

ใน พ.ศ. 2555 สโมสรฟุตบอลจังหวัดสงขลา ได้เซ็นสัญญาร่วมกับเขาในการติดต่อขอยืมตัวจนถึงสิ้นฤดูกาล

ในการแข่งขันไทยพรีเมียร์ลีก 2556 เมื่อครั้งที่ทีมสโมสรฟุตบอลโอสถสภา เอ็ม–150 สระบุรี เหลือผู้รักษาประตูเพียงคนเดียว ทางสโมสรจึงได้มีการเรียกตัววัชระ บัวทอง กลับร่วมทีมอีกครั้งหลังจากที่สโมสรฟุตบอลสิงห์ท่าเรือได้ทำการยืมตัวในช่วงก่อนหน้า อย่างไรก็ตาม ในปีเดียวกันนี้เอง วัชระก็ได้รับการยืมตัวให้เข้าร่วมทีมสิงห์ท่าเรืออีกครั้ง โดยได้รับการยืนยันจากดุสิต เฉลิมแสน

พ.ศ. 2556 วัชระ บัวทอง ได้รับการประกาศจากเกียรติศักดิ์ เสนาเมือง ให้เป็นหนึ่งในผู้รักษาประตูของทีมชาติไทยในการแข่งขันนัดพิเศษ เมื่อครั้งที่พบกับสโมสรฟุตบอลลิเวอร์พูล และสโมสรฟุตบอลบาร์เซโลนา

วัชระ บัวทอง ไม่ได้เข้าร่วมในการแข่งขันฟุตบอลในซีเกมส์ 2013 ที่จัดขึ้น ณ ประเทศพม่า จากเดิมที่เกียรติศักดิ์ เสนาเมือง ได้ประกาศให้ร่วมทีม เนื่องด้วยวัชระได้รับบาดเจ็บในช่วงก่อนหน้า โดยได้มีแผนให้ชนินทร์ แซ่เอียะ จากสโมสรฟุตบอลพัทยา ยูไนเต็ด เข้ามาทำหน้าที่แทน

เกียรติประวัติ
--------------

### ระดับสโมสร

การท่าเรือ
* ไทยเอฟเอคัพ: 2562

### ระดับนานาชาติ

*ไทย ยู-19 ปี*

* **แชมป์** ฟุตบอลเยาวชนอายุไม่เกิน 19 ปี ชิงแชมป์อาเซียน (1 สมัย); พ.ศ. 2554

### ส่วนบุคคล

* พ.ศ. 2553 รางวัลผู้รักษาประตูยอดเยี่ยม ศึกฟุตบอลนักเรียน 18 ปี ชิงแชมป์เอเชีย ที่ประเทศเกาหลีใต้

อ้างอิง
-------

1. 1 2 3  วัชระ บัวทอง ประตูมือกาวอนาคตไกล ผมเกินร้อยเสมอสำหรับทัพ *พลังเอ็ม*
2. ↑  "พลังเอ็มเรียกตัว 2 โกล์คืนทัพ/ขาวผ่องลั่นเจษฎาไม่มีไว้ขาย". คลังข้อมูลเก่าเก็บจากแหล่งเดิมเมื่อ 2013-08-21. สืบค้นเมื่อ 2013-11-29.
3. ↑  กีฬา - 'มุ้ย-อุ้ม'นำทัพ!ช้างศึกเปิดโผบู๊หงส์, บาร์ซ่า - แนวหน้า
4. ↑  "ตอง-อุ้ม-เจ นำทัพซีเกมส์/แข้งดังหลุดโผเพียบ". คลังข้อมูลเก่าเก็บจากแหล่งเดิมเมื่อ 2015-06-09. สืบค้นเมื่อ 2013-11-29.
5. ↑  "เจ้าอุ้ม นำทัพช้างศึกฟัดหงส์แดง-บาร์ซ่า". คลังข้อมูลเก่าเก็บจากแหล่งเดิมเมื่อ 2013-11-07. สืบค้นเมื่อ 2013-11-29.
6. ↑  "หนังสือพิมพ์บ้านเมือง » เปิด 26 แข้งดวลซีเกมส์". คลังข้อมูลเก่าเก็บจากแหล่งเดิมเมื่อ 2023-04-27. สืบค้นเมื่อ 2013-11-29.
7. ↑  ′ซิโก้′ แบโผ 26 แข้งซีเกมส์อุ่นเครื่อง ′ตำรวจ′ 9 ต.ค.นี้-ลุ้นผลแบ่งสายดวลแข้งรอบแรก 6 พ.ย.

แหล่งข้อมูลอื่น
---------------

* TPL: Thai Premier League เก็บถาวร 2012-05-06 ที่ เวย์แบ็กแมชชีน

| * ด
* ค
* ก
ผู้เล่นชุดปัจจุบันของสโมสรฟุตบอลนครปฐม ยูไนเต็ด  |
| --- |
| 
* 2 ปิติพล
* 3  โชคชัย (c)
* 4 เชร์จินี่
* 5 นัฐภัทร
* 7 กฤษดา
* 8 อาทิตย์
* 9 เปาลิสตา
* 10 อิโตะ
* 11 ก้องนทีชัย
* 13 อับโลห์
* 18 ณัฐพล
* 20 วัชระ
* 21 นัทที
* 23 เรืองชัย
* 24 อภิณัฐ
* 26 ซอมี่นทู่น
* 28 ปริญญา
* 30 ณัฐนันท์
* 32 นัทที
* 33 อนุกรณ์
* 39 วัฒนชัย
* 40 ดูโรซินมี
* 47 จิตปัญญา
* 66 สัญชัย
* 99 สัจพร
* หัวหน้าผู้ฝึกสอน: นาบาซ

 |